‫- סדרה מקורית של NETFLIX -‬
‫בוא נעשה סיכום ביניים.‬
‫בינתיים, המדריך הראה לך איך‬ ‫לבצע השתלטות, לחסל את היריבים,‬
‫להתעלל בתושבים ולהכניע אותם,‬
‫ולהחליף את האמת האובייקטיבית‬ ‫בגרסה שלך למציאות.‬
‫זה הזמן לממש את ההבטחה האמיתית של הרודנות:‬
‫להמציא את המדינה מחדש‬ ‫בתור האוטופיה עליה תמיד חלמת.‬
‫הרודנים המסוכנים והמעניינים יותר‬
‫משוכנעים שהם בונים עולם טוב יותר.‬
‫אתה חושב שהמדינה זקוקה לדגל חדש?‬
‫אין בעיה.‬
‫בא לך ליצור מערכת חינוך חדשה,‬ ‫שתלמד בעיקר עליך?‬
‫למה לא?‬
‫המדריך יספק לך את כל הכללים‬ ‫להקמת החברה המושלמת שלך,‬
‫ואף אחד לא עשה את כל זה כמו מועמר קדאפי,‬
‫שהפך את הטרנספורמציה המוחלטת‬ ‫של האומה הלובית למפעל חייו,‬
‫ולא משנה מי, או מה, עמד בדרכו.‬
‫הכלב השוטה הזה מהמזרח התיכון‬
‫שם לעצמו למטרה לחולל מהפכה עולמית.‬
‫אם תלך בדרכו, תגלה שגם אתה‬
‫יכול לברוא גן עדן עלי אדמות,‬
‫שאתה נר לרגליו.‬
‫- לכונן חברה חדשה‬ ‫מועמר קדאפי -‬
‫חזונו האקסצנטרי של מועמר קדאפי‬ ‫שינה את חייהם של בני עמו‬
‫בדרכים טובות,‬
‫רעות,‬
‫ומשונות.‬
‫קדאפי הוא מעין דמות טרגית.‬
‫אחד שהתחיל בתור אדם‬ ‫שבאמת רצה לשנות את החברה סביבו,‬
‫ולבסוף התחיל להאמין לסיפורים של עצמו.‬
‫הוא היה מושחת וחמדן ידוע.‬
‫הוא סיגל לעצמו צורות משונות‬ ‫של לבוש והתנהגות.‬
‫הוא נהג לבקר במדינות זרות,‬ ‫ולישון בחוץ, באוהל.‬
‫ובכל זאת, למרות מוזרויותיו,‬
‫אייקון המהפכה והאופנה הזה‬
‫הצליח להישאר בשלטון במשך 42 שנה.‬
‫- כפליים מסדאם חוסיין -‬
‫- פי 4 מאדולף היטלר -‬
‫- פי 5 מאידי אמין -‬
‫לפני שנבחן כיצד קדאפי‬ ‫ברא מחדש את לוב בצלמו,‬
‫יש כמה דברים שכדאי לך לדעת.‬
‫יש לי את כל הפתרונות פה.‬
‫- עובדה 1: קדאפי נולד בחוסר כול -‬
‫הוריו של מועמר קדאפי‬ ‫היו בדואים נודדים שלא ידעו קרוא וכתוב.‬
‫התנאים היו קשים מאוד.‬
‫לוב הייתה אחת המדינות העניות ביותר בעולם.‬
‫הדרך היחידה לשפר את מעמדך‬ ‫הייתה להתגייס לצבא,‬
‫וזה בדיוק מה שקדאפי עשה.‬
‫- עובדה 2:‬ ‫קדאפי עלה לשלטון בהפיכה בגיל 26 -‬
‫בעיני קדאפי, המלך שנתמך בידי מעצמות המערב,‬ ‫המלך אידריס, היה מושחת מאוד.‬
‫זו הייתה הפיכה לא אלימה,‬
‫למעשה מפני שלא היו בלוב‬ ‫מוסדות מאורגנים מספיק‬
‫שיכלו להגן על המלך ולשמור עליו.‬
‫- עובדה 3:‬ ‫לקדאפי היו כוונות טובות (בהתחלה) -‬
‫קדאפי החל, קרוב לוודאי,‬ ‫עם רצון אמיתי לחולל רפורמות.‬
‫הוא רצה להפוך מדינה שלמה למודרנית.‬
‫הוא נחשב כמעין גיבור‬
‫ברחבי העולם הערבי ובאפריקה.‬
‫אבל בסופו של דבר,‬ ‫לא עניין אותו לשחרר אנשים.‬
‫עניין אותו לשעבד אותם.‬
‫הלקח של קדאפי טומן בחובו‬ ‫את ההבטחה ואת הסכנה‬
‫של הקמת חברה חדשה.‬
‫אם אתה רוצה שהחברה שלך תצליח,‬ ‫היא תצטרך כמה כללי יסוד,‬
‫והתפקיד שלך הוא לקבוע אותם.‬
‫- שיטה: להיות החוק -‬
‫בתור מקים החברה החדשה שלך,‬ ‫אתה לא רק מנהיג המדינה;‬
‫אתה אבי האומה. וכדי להפגין את אהבתך באמת,‬
‫אתה צריך להוביל את העם ביד חזקה.‬
‫שליטים סמכותניים משליטים את הסמכות שלהם‬
‫באמצעות הגבלת הזכויות של העם.‬
‫המנהיגים טוענים בדרך כלל‬ ‫שזה לטובת האינטרסים של המדינה והעם.‬
‫אחרי הכול, רודנים יודעים הכול.‬
‫לאחר שתפס את השלטון ב־1979,‬
‫האייתוללה חומייני ביטל‬ ‫את חוק הגירושין באיראן,‬
‫והוריד את גיל הנישואין לבנות לגיל 7.‬
‫תחת שלטון היטלר,‬ ‫הנאצים הקפידו לאסור על העישון,‬
‫בהשראת סלידתו האישית של הפיהרר מטבק.‬
‫ורודן טורקמניסטן, ספרמורט ניאזוב,‬
‫אסר על השמעת פלייבקים בהופעות ב־2006,‬
‫וגירש את הכלבים מעיר הבירה‬ ‫בשל ריחם הלא־נעים.‬
‫כמו כל רודן אחר,‬
‫קדאפי ידע שהוא חייב‬ ‫להגביל את חירויות הפרט,‬
‫אז הוא הגביל את חופש הביטוי‬ ‫ואת הזכות לאסיפה.‬
‫הוא המציא כללים לפי יד הדמיון הטובה עליו.‬
‫כמצוות דיני האסלאם,‬
‫קדאפי אסר על צריכת אלכוהול‬ ‫וסגר את כל מועדוני הלילה.‬
‫נאסר גם להעסיק משרתים במשקי בית,‬ ‫לעסוק ברפואה או בעריכת דין פרטית,‬
‫ואפילו לעצור מוניות ברחוב.‬
‫והמורשעים בניאוף נידונו לעתים‬ ‫להלקאה ולכריתת גפיים.‬
‫קדאפי גם הטיל איסור‬ ‫על איגודי עובדים ושביתות,‬
‫והכריז מלחמה על האויב האמיתי‬ ‫של החברה החדשה שלו:‬
‫עופות מחו״ל.‬
‫קדאפי אומר שהלובים חייבים‬ ‫לגדל את מזונם בעצמם.‬
‫מדינה אינה חופשית אם מזונה בא מחו״ל.‬
‫הוא אומר, ״נתחיל בעוף״.‬
‫״כל לובי חייב לגדל עופות בעצמו.״‬
‫אבל לא מספיק לשחרר את העם‬ ‫מרכישת עוף במכולת.‬
‫ב־1976, הוא כבר מבין שהעם‬
‫לא שותף לחזון שלו לגבי אופן ניהול המדינה.‬
‫הוא נהיה אוטוקרטי יותר ויותר.‬ ‫הבחירות נעלמות.‬
‫משרות חשובות מאוישות יותר ויותר‬ ‫בנאמני המשטר.‬
‫המדינה דומה יותר ויותר לדיקטטורה קלאסית.‬
‫לובים רבים הסכימו אמנם‬ ‫לקבל את קדאפי כמנהיג אבסולוטי,‬
‫אך היו גם מתנגדים.‬
‫- אפריל 1976 -‬
‫עם התרחבות משטר הדיכוי של קדאפי,‬
‫סטודנטים יוצאים להפגין ברחובות,‬
‫ודורשים לקבל את זכויותיהם בחזרה.‬
‫זה רגע של משבר עבור המשטר.‬
‫קדאפי צריך להחליט:‬ ‫למלא את רצון העם, או את רצונו.‬
‫ב־7 באפריל 1976,‬ ‫הוא מקבל את ההחלטה המובנת מאליה.‬
‫קדאפי שולח את צבאו לערים טריפולי ובנגאזי‬ ‫כדי לפזר את ההפגנות.‬
‫רבים מהעצורים משוחררים בהמשך.‬
‫גורלם של אחרים מר יותר.‬
‫למען יראו וייראו, כמה אלה‬ ‫שהעזו לדבר נגד המשטר הואשמו בבגידה.‬
‫ביום השנה הראשון להפגנות,‬
‫שני סטודנטים, עומר דבוב ומוחמד בן־סעוד,‬
‫נתלו בשל השתתפותם בהפגנות.‬
‫אורח מיוחד נכח באירוע.‬
‫החל מאותו יום,‬ ‫קדאפי קבע שה־7 באפריל יהיה יום חג לאומי.‬
‫ומה דרך טובה יותר לחגוג מדי שנה‬
‫מאשר מעצרים של מתנגדיו ברחבי המדינה?‬
‫זו מסורת שנתית חדשה‬ ‫שנועדה להבהיר שהחל מעכשיו,‬
‫המנהיג הוא החוק,‬
‫ולחוק חייבים לציית.‬
‫חקיקת חוקים היא התחלה,‬
‫אך כדי לחשוף את מלוא הפוטנציאל של החברה‬ ‫החדשה שלך תידרש לצעדים נועזים יותר.‬
‫אז תחשוב בגדול.‬
‫- שיטה: בנה את המורשת שלך -‬
‫לרודנים יש פרויקטים גדולים.‬
‫זו אחת הדרכים שלהם להשיג חיי אלמוות,‬
‫בתור תזכורת יומית לגדולה שלהם.‬
‫בחר את הפרויקט שלך בקפידה,‬
‫והוא ישדרג את את המדינה שלך‬ ‫וגם את תדמיתך, בו־זמנית.‬
‫היטלר והנאצים הציגו את עצמם‬
‫ככוח המוביל שמאחורי‬ ‫מערכת כבישי ה״אוטובאהן״ בגרמניה,‬
‫שהבטיחה לגרמנים‬ ‫ניידוּת מוחלטת ברחבי המדינה.‬
‫יוסיף סטלין אישר את הקמתה‬ ‫של מערכת המטרו החדשנית של מוסקבה,‬
‫שנחשבה כאחד מפלאי הסוציאליזם‬ ‫כשנפתחה בשנת 1931.‬
‫ורודן רומניה, ניקולאה צ׳אושסקו,‬
‫החריב חמישית מהבירה, בוקרסט,‬ ‫על־מנת לבנות את ארמון הפרלמנט.‬
‫בנייתו נמשכה 13 שנים,‬
‫עלתה 3 מיליארד דולרים,‬
‫וגבתה את חייהם של כ־3,000 פועלים.‬
‫חבל שהוא הודח ונהרג לפני שהבנייה הושלמה.‬
‫לקדאפי היו שאיפות גדולות משלו,‬
‫ויתרון חשוב בדרך להגשמתן.‬
‫לקדאפי הייתה כלכלה עשירה מכספי נפט.‬
‫הכסף פעפע מהאדמה‬ ‫והיישר אל חשבון הבנק שלו.‬
‫אחרי 1973,‬ ‫כשמחיר הנפט העולמי גדל פי ארבעה,‬
‫היו לו סכומי כסף עצומים,‬
‫והוא השתמש בכסף הזה‬ ‫לכל מטרה שעלתה על רוחו.‬
‫- 28 באוגוסט 1984‬ ‫מדבר סהרה, לוב -‬
‫בשם אללה, אנו מניחים את אבן הפינה‬
‫של הנהר האדיר, מעשה ידי אדם.‬
‫מים ראויים לשתייה נהפכו למצרך נדיר בלוב,‬
‫ולכן, מתוך ידיעה שישנם‬ ‫אקוויפרים אדירים בדרום לוב,‬
‫קדאפי החליט לנצל אותם.‬
‫נהר מלאכותי שיוכל, בעתיד,‬ ‫להפוך את המדבר לאדמה חקלאית.‬
‫מה יכול להיות סמל טוב יותר לחברה החדשה‬ ‫מאשר הפרחת המדבר?‬
‫- לוב -‬
‫תוכניתו של קדאפי הייתה לקדוח‬ ‫לתוך האקוויפר הפוסילי הנובי,‬
‫ולהעביר את המים משם לצפון לוב‬ ‫באמצעות צינורות ענק וסכרים.‬
‫זה היה פרויקט אדיר.‬
‫צינורות אדירי־ממדים‬
‫באורך מאות קילומטרים.‬
‫זה לא היה זול.‬
‫אבל קדאפי ראה בפרויקט את גולת הכותרת,‬
‫שתספק מים לרוב לוב למשך עשרות שנים.‬
‫הוא אפילו החל לקרוא לו ״פלא העולם השמיני״.‬
‫לרוע המזל, הבנייה נתקלה בקשיים.‬
‫היו כל מיני בעיות.‬ ‫העבודות היו נגועות בשחיתות,‬
‫אז היו כל מיני פיצוצים בצינורות, וכולי.‬
‫השלמתו של הנהר המלאכותי האדיר‬ ‫נמשכה כמעט שלושה עשורים,‬
‫ולדעת מומחים, מאגרי המים יתרוקנו‬ ‫לפני סוף המאה הנוכחית.‬
‫אבל זו תהיה בעיה של מישהו אחר.‬
‫פרויקט הנהר המלאכותי היה אחד הבודדים‬
‫שזכה להערכה רבה מצד הלובים.‬
‫זה היה מעין פרויקט יוקרה‬ ‫שהוא יכול להתגאות בו.‬
‫אבל לעם יש זיכרון קצר.‬
‫אתה חייב לוודא שהם לא ישכחו מי אחראי‬
‫למנעמים שהם נהנים מהם כיום.‬
‫״כיצד״, אולי תשאל.‬
‫אני מאמין שהילדים הם העתיד,‬ ‫אז למד אותם היטב.‬
‫- שיטה: אינדוקטרינציה לנוער -‬
‫כל דיקטטור זקוק לאזרחים‬ ‫שיודעים קרוא וכתוב,‬
‫כדי שיוכלו לעבוד בעבודות פקידותיות‬ ‫ולהניב הכנסה לדיקטטור.‬
‫מה שדיקטטורים אינם רוצים‬ ‫זה אזרחים משכילים,‬
‫אנשים שיש להם רעיונות,‬ ‫שעלולים להפוך ליריבים.‬
‫כדי שהחברה החדשה שלך תצליח,‬ ‫אתה חייב להתחיל בגיל צעיר.‬
‫בלוב, לימוד קרוא וכתוב ותעמולה‬ ‫הלכו יד ביד.‬
‫רשימת ספרי החובה של קדאפי‬ ‫לילדי המדינה הכילה כותר אחד בלבד,‬
‫פרי עטו של…‬
‫ניחשת נכון: קדאפי בכבודו ובעצמו.‬
‫- הספר הירוק -‬
‫הספר הירוק היה התנ״ך בלוב של קדאפי.‬
‫קדאפי ציטט מתוכו כל הזמן.‬
‫מובאות מתוכו כיכבו על שלטי חוצות.‬
‫אלה היו אמרות רנדומליות,‬
‫אבל, מפני שמקורן היה קדאפי,‬
‫אסור היה להטיל בהן ספק.‬
‫אבל אל תיתן לכמה ביקורות שליליות‬ ‫לשבש את עתיד המדינה.‬
‫ילדים נבחנו על הספר הירוק של קדאפי,‬
‫על הדברים שאמר ועל משמעותם.‬
‫אכן, תוכנית לימודים חכמה.‬
‫גאונותה של מערכת החינוך של קדאפי‬ ‫לא הסתכמה רק בחומר הנלמד,‬
‫אלא גם בחומר שלא נלמד.‬
‫בחברה הלובית החדשה הזו, לא לימדו‬ ‫על ההיסטוריה שהתרחשה לפני כהונתו של קדאפי.‬
‫כי מה הטעם ללמוד על הימים הנוראים ההם?‬
‫גם לא גאוגרפיה.‬ ‫שלא יחשבו על העולם, או על דרכי מילוט.‬
‫לא שפות זרות. אין בהן צורך.‬
‫ומאחר שבעיני קדאפי,‬ ‫יחידות מידה היו סמלים לדיכוי המערבי,‬
‫הוא הוציא את השיטה המטרית אל מחוץ לחוק.‬ ‫אז אולי היו גם יתרונות.‬
‫אבל לפעמים, למרות כל התכנון הזהיר,‬
‫הילדים הקטנים עדיין‬ ‫לא לומדים את מה שרצית.‬
‫לכן, קדאפי אהב לבוא מדי פעם‬ ‫וללמד אותם באופן אישי,‬
‫רק כדי לוודא שהמסר שלו יחלחל.‬
‫בקיץ 1984,‬
‫אלפי תלמידי בית ספר בעיר בנגאזי‬
‫התבשרו שהם יוצאים לטיול מיוחד מאוד.‬
‫התלמידים הועלו לאוטובוסים,‬
‫והוסעו למגרש הכדורסל הפתוח בעיר.‬
‫אבל מה שהם עמדו לראות‬ ‫היה משחק שונה לגמרי.‬
‫האטרקציה המרכזית:‬
‫א־סאדק ח׳מד א־שוויידי.‬
‫הנאשם הודה בביצוע מעשי טרור.‬
‫מהנדס בן 30 שחזר לאחרונה מלימודים בארה״ב.‬
‫לצופים נאמר שהם עומדים לצפות במשפט,‬
‫אבל הוא כבר נידון למוות.‬
‫כשהצופים הבינו מה עומד לקרות,‬
‫אחדים מהם התחננו לרחמים.‬
‫אחרים חגגו.‬
‫אבל משהו השתבש.‬
‫הנידון למוות לא מת.‬
‫מתוך הקהל עלתה אישה.‬
‫שמה: הודה בן־עמר.‬
‫ובמשיכה עזה, הודה מסיימת את העבודה.‬
‫היא זכתה לכינוי ״הודה המוציאה להורג״.‬
‫האקט הזה, של לסייע למדינה‬ ‫להוציא להורג קורבן חף מפשע,‬
‫התניע את הקריירה הפוליטית שלה,‬
‫והיא התמנתה בהמשך‬ ‫לתפקיד שרת הספורט והתיירות.‬
‫איזה גמול הולם למי שהייתה‬ ‫מודל לחיקוי בקרב צעירי המדינה,‬
‫ובייחוד הילדות.‬
‫אבל דוגמת המופת של הודה מראה גם‬
‫כמה חזקה, ואפילו קטלנית,‬ ‫אישה אחת יכולה להיות.‬
‫לכן, בדרכך להקים חברה חדשה,‬
‫כדאי לך להקדיש תשומת לב מיוחדת למין היפה.‬
‫- שיטה: להעמיד את הנשים במקומן -‬
‫כל הדיקטטורים הגדולים‬ ‫בעת המודרנית היו גברים.‬
‫כקבוצה, הם ראו בנשים דבר הכרחי,‬
‫אך נשים היו גם מסוכנות בעיניהם.‬
‫הלך הרוח הסמכותני‬ ‫מתחבר לשיקומה של היררכיה,‬
‫שבה הגברים עומדים בראשות הסדר החברתי.‬
‫אך קדאפי רצה תדמית של רודן מודרני‬
‫שבונה חברה מושלמת לכל בני עמו.‬
‫בעיקרון, קדאפי טען שנשים‬ ‫צריכות להיות שוות לגברים.‬
‫וכך, לאורך שנותיו בשלטון,‬
‫הוא ניסה, לפחות באופן סמלי, לקדם נשים.‬
‫ומה יכול להיות טוב יותר‬ ‫כסמל לקידום נשים מאשר…‬
‫- משמר האמזונות -‬
‫היה לו משמר מוזר של שומרות ראש.‬
‫- ״נזירות המהפכה״ -‬
‫כמעט כמו משהו מתוך סרט של ג׳יימס בונד.‬
‫לוב, כשמר קדאפי הגיע, נהייתה חופשית.‬
‫לפני זה, נשים לא היו חופשיות.‬
‫הן ליוו אותו בנסיעות לחו״ל.‬
‫קדאפי היה מומחה לתמרון כלי התקשורת.‬
‫הוא ידע בדיוק איך לקרוץ לצלמים‬ ‫ואיך להגיע למסכי הטלוויזיה.‬
‫אבל מאחורי הקלעים,‬ ‫המציאות לא בדיוק התאימה לשידור.‬
‫רבים לא ידעו ששומרות הראש האלה‬
‫היו מה שאפשר לכנות ״הרמון״.‬
‫חברות חדשות גויסו למשמר האמזונות‬
‫במהלך סיוריו של קדאפי ברחבי המדינה.‬
‫הוא חיבב נשים יפות וצעירות,‬
‫לעתים בנות 14 בלבד.‬
‫חברות המשמר הנוכחיות‬ ‫חיפשו בנות חדשות כל הזמן.‬
‫מגויסות חדשות הוזמנו‬ ‫למפגש היכרות פרטי עם המנהיג.‬
‫אם אישה קיבלה טפיחה על הראש,‬ ‫זה היה סימן שהיא נבחרה,‬
‫ועד מהרה, היא הייתה נעלמת.‬
‫ואם רצתה בכך או לא,‬
‫היא נהפכה למה שקדאפי כינה‬ ‫״בתולה של המהפכה״,‬
‫שמחובתה לשרת את המנהיג.‬
‫הנשים האלה, לעתים קרובות,‬ ‫הותקפו ונאנסו בידי קדאפי.‬
‫לעתים, הן הורשו לחזור למשפחות שלהן,‬
‫אבל בחברה מוסלמית מסורתית,‬
‫לעתים קרובות, הן הוקעו.‬
‫קדאפי התעלל באלפי נשים‬ ‫במשך שנים באופן הזה.‬
‫כל זה היה חלק‬ ‫מחזונו של מועמר לעולמו המושלם,‬
‫שבו הכבוד הגדול ביותר הוא לשרת את לוב,‬
‫ולפיכך, אותו.‬
‫קדאפי היה האומה.‬
‫דיקטטורים רואים את האומה כרכושם הפרטי.‬
‫העושר שלה שייך להם. העם שלה שייך להם.‬
‫הוא יכול לעשות בהם כרצונו.‬
‫אם אתה מועמר קדאפי, אולי כעת נראה לך‬
‫שיש לך את כל מה שאתה צריך‬ ‫בשביל החברה החדשה שלך:‬
‫כסף. נתינים נאמנים.‬
‫סממנים קונקרטיים של גדולתך.‬
‫קריירות מלהיבות.‬
‫אבל זה לא הזמן לנוח על זרי הדפנה,‬
‫כשהעולם כולו עוד לא יודע‬ ‫על עלייתך המטאורית.‬
‫למה לשמור את זה לעצמך?‬
‫- שיטה: לייצא את המהפכה -‬
‫הפיכה לשליט אבסולוטי היא הישג מרשים.‬
‫אבל להקים תנועה גלובלית?‬ ‫זה החומר שממנו עשויות אגדות.‬
‫לכן, הרודנים השאפתניים ביותר‬ ‫אוהבים לפרוש כנפיים.‬
‫ב־1940, אדולף היטלר הקים ממשלת בובות‬
‫בשם ״משטר וישי״ בצרפת הכבושה,‬
‫אשר שללה את האזרחות מהתושבים היהודים,‬
‫ושלחה יותר מ־70,000 מהם‬ ‫אל מותם במחנות ריכוז.‬
‫אחרי מלחמת העולם השנייה,‬ ‫יוסיף סטלין תמך באופן אגרסיבי‬
‫בהתפשטותם של משטרים קומוניסטיים‬ ‫ברחבי מזרח אירופה והמדינות הבלטיות,‬
‫ויצר אזור חיץ של מדינות ידידותיות לו.‬
‫ומאו דזה־דונג מסין סיפק כלי נשק,‬ ‫מימון ואספקה לווייטנאם הצפונית‬
‫כחלק מתוכניתו לשלוט בדרום־מזרח אסיה.‬
‫אבל יש רודנים שקשה להם ליצור חיבורים.‬
‫הוא התאמץ מאוד להיות במרכז תשומת הלב‬ ‫בעולם הערבי.‬
‫המנהיגים זלזלו בו.‬
‫אבל לא חשוב מה חושבים בעולם.‬
‫תמיד יהיו ארגונים שיאמצו אותך,‬ ‫ואת הארנק השמן שלך, אל חיקם.‬
‫קדאפי פרש את חסותו על ארגוני בדלנים רבים.‬
‫ברחבי העולם,‬
‫בכל פעם שארגון מהפכני היה זקוק למימון,‬
‫קדאפי היה שם כדי לעזור.‬
‫אך הסכנה,‬ ‫כשמתיידדים עם הטיפוסים הלא־נכונים,‬
‫היא שיגידו עליך‬ ‫״אמור לי מי חבריך ואומר לך מי אתה״.‬
‫השעה הייתה 2:00 בבוקר בברלין‬
‫כשהפצצה התפוצצה בדיסקוטק‬ ‫״לה בל״ הומה האדם.‬
‫לדברי המשטרה, היו בו כ־500 בני אדם.‬
‫רבים מהם היו חיילים אמריקאיים על אזרחי.‬
‫הפצצה התפוצצה…‬
‫הרוצחים האלה לא היו יכולים לעשות מה שעשו‬
‫לולא קיבלו מחסה וסיוע‬
‫מידי משטרים כגון זה‬ ‫של הקולונל קדאפי בלוב.‬
‫קדאפי היה טרוריסט.‬
‫הוא רצה לקבל כבוד מהעולם‬ ‫בזמן שהטיל טרור על כולם.‬
‫אנו מסרבים להרכין ראש בפני אמריקה.‬
‫די לחכימא ברמיזא:‬
‫קל הרבה יותר להטיל טרור במדינה שלך‬ ‫מאשר על העולם המערבי כולו.‬
‫אף אחד לא יהרוג אמריקאים‬ ‫ויתפאר בכך. אף אחד.‬
‫- אפריל 1986‬ ‫ארה״ב מפציצה בלוב -‬
‫כשהאמריקאים הגיבו והפציצו את לוב,‬
‫זה באמת הפתיע אותו,‬
‫כי הוא חשב שהוא לא מסוגל לטעות.‬
‫עם שחר, כשהתגלו ממדי ההרס‬ ‫שנגרם בידי ההפצצה האמריקאית,‬
‫נמסר מוושינגטון שהמטרות‬ ‫היו בסיסי צבא ומחנות טרור.‬
‫הרושם המוטעה התרסק מול פני המציאות.‬
‫תחילת הסוף? לא כל כך מהר.‬
‫כשאחת מעשר עתודות הנטפט‬ ‫הגדולות בעולם נמצאת בידיך,‬
‫אתה יכול להרשות לעצמך לשגות פה ושם.‬
‫אבל כפי שתגלה,‬
‫המדריך יעזור לך להישאר בשלטון‬ ‫רק כל עוד תקפיד על הוראותיו.‬
‫מועמר עומד לגלות זאת בדרך הקשה.‬
‫- שיטה: לעמוד על שלך -‬
‫קדאפי הסתדר טוב.‬
‫הון עתק. עוצמה. חוש אופנתי מושלם.‬
‫וחזון ליצירת חברה אידאלית.‬
‫אבל בפרוש המילניום החדש,‬
‫ארה״ב פותחת במלחמה נגד סדאם חוסיין,‬
‫והחיים כדיקטטור במזרח התיכון‬ ‫כבר לא קלים כל כך.‬
‫מלחמתנו בטרור עדיין בחיתוליה.‬
‫בזמנים קשים,‬ ‫המדריך דורש שתיצמד לתוכנית.‬
‫קדאפי בחר בדרך אחרת.‬
‫הוא הכניס שינויים במדיניות,‬
‫כי חשב שכך יצבור תמיכה בעולם המערבי.‬
‫חופש ביטוי, חופש אספה, תקשורת חופשית…‬
‫הוא הפסיק לענות אנשים!‬
‫זה מעשה נחמד,‬
‫אבל עינויים הם דרך טובה להרתיע מתנגדים.‬
‫מה הייתה התוצאה?‬
‫אלה המנגנונים שבאמצעותם אנשים מתארגנים,‬
‫ומפילים את הממשלות שלהם.‬
‫- פברואר 2011‬ ‫המרד פורץ -‬
‫זה בלתי נמנע. הרפורמות הנאורות האלה‬
‫ייראו בסופו של דבר בתור מה שהן:‬
‫חולשה.‬
‫קולונל קדאפי, האם הצבא שלך נוטש אותך?‬
‫שכחתי את השפה שלך.‬
‫הם פתחו במרד נגדו,‬
‫העולם המערבי לא נקף אצבע כדי לעזור לו,‬
‫וזה היה הסוף שלו.‬
‫כשהמורדים סוף סוף דחקו אותו לפינה,‬
‫הוא אמר, ״לא עשיתי שום דבר.‬
‫למה אתם מתייחסים אליי ככה?״‬
‫שאלה הוגנת ברוב הנסיבות.‬
‫הוא הרג את אחי,‬ ‫את בן דוד שלי, את החברים שלי,‬
‫שרף את הבית של המשפחה שלי…‬
‫אם כי אפשר לומר שהדבר‬ ‫שגרם למפלתו של קדאפי בסופו של דבר‬
‫היה שהוא התעלם מהוראות המדריך,‬
‫התרכך, ושילם את המחיר העליון.‬
‫בסופו של דבר, כמובן, צדו והרגו אותו.‬
‫אבל אל ייאוש.‬
‫המדריך מציע נתיב אחר,‬
‫דרך להגשים את חלומו‬ ‫האולטימטיבי של כל רודן:‬
‫משטר שאין לו סוף.‬
‫הפרק האחרון מחכה לך‬ ‫בממלכה המסוגרת, קוריאה הצפונית,‬
‫שם שושלת קים פיצחה את סוד השלטון הנצחי.‬
‫האם אתה מוכן להפוך לאל?‬
‫עברית: יניב אידלשטיין ‬